  Анжелика Тихонова корреспондент Сюрес лэсьтонъя «Ижевское» предприятиысь ӧнерчиос Майской урамысь сюресэз выльдӥзы. Со сярысь ужъюртлэн «Вконтакте» мерлыко вотэсысь огиназ ивортэмын. Ӧнерчиос оглом 17 сюрс квадрат метр асфальтэз воштӥзы 1 иськем 300 метре кыстӥськись сюрес вылысь шобретсэ выльдӥзы – асфальтобетон суретлэсь кык сӥ  вӧлдӥзы. Вылӥ сӥзэ щебеночно-мастичной асфальтобетонэн кисьтӥзы. Сюресэн огкадь ӝуждалае 13 колодчаосты ӝутӥзы, 4 сюрс 527 метр бордюръёс пуктӥзы. Озьы ик калыклы ветлон сюресъёсты но умоятӥзы – 6 сюрс 226 квадрат метр тротуаръёсты тупатъязы, 2 сюрс 500 квадрат метр ожоез утялтӥзы. Урамез «Кышкыттэм но ӟечлыко автомобиль сюресъёс» йӧскалык ӵектос улсын выльдӥзы.  Тегъёс: Авто Ижкар сюресъёс тупатъянужъёс  